SET เสี่ยงหลุด 1,100 จุด ระส่ำโควิด-19 ในสหรัฐระบาดหนัก-ตัวเลขภาคการผลิตหดตัว 
SET เสี่ยงหลุด 1,100 จุด ระส่ำโควิด-19 ในสหรัฐระบาดหนัก-ตัวเลขภาคการผลิตหดตัว 
SET เสี่ยงหลุด 1,100 จุด ระส่ำโควิด-19 ในสหรัฐระบาดหนัก-ตัวเลขภาคการผลิตหดตัว 
2 เม.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้มีโอกาสที่จะปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างปรับตัวลงกันเป็นส่วนใหญ่ เช่นเดียวกับดาวโจนส์ที่ร่วงลงกว่า 900 จุดเมื่อคืนที่ผ่านมา เนื่องจากจำนวนผู้ติดเชื้อไวรัสโควิด-19 ในสหรัฐฯเพิ่มขึ้นทะลุ 2 แสนคน และยังมีสัญญาณว่าจะเลวร้ายใน 2-3 สัปดาห์ข้างหน้า ซึ่งทำให้คนกลัวจะกระทบเศรษฐกิจรุนแรง ซึ่งดัชนีผู้จัดการฝ่ายจัดซื้อ (PMI) ภาคการผลิตของสหรัฐฯก็ออกมาหดตัวด้วย
อย่างไรก็ดี บรรยากาศการลงทุนอาจเงียบเหงา เนื่องจากมีบางตลาดในภูมิภาคปิดทำการ ทำให้วอลุ่มเทรดอาจไม่มาก และนักลงทุนบางส่วนอาจชะลอการลงทุนไปก่อน เนื่องจากบ้านเราช่วงนี้คนก็กลัวจะมีมาตรการที่เข้มข้นขึ้น หลังจากที่การแพร่ระบาดไวรัสยังมีจำนวนผู้ติดเชื้อสูงอยู่ ซึ่งเป็นความกังวลของตลาดฯที่วิตกว่าจะกระทบเศรษฐกิจมากขึ้น อีกทั้งยังต้องจับตาการประชุมคณะรัฐมนตรี (ครม.) นัดพิเศษในวันพรุ่งนี้ด้วย นอกจากนี้วันนี้ให้ติดตามตัวเลขผู้ขอรับสวัสดิการว่างงานของสหรัฐฯ ซึ่งตลาดฯคาดว่าจะเพิ่มขึ้น
พร้อมให้แนวรับ 1,080-1,085 ถัดไป 1,070 จุด ส่วนแนวต้านให้ไว้ที่ 1,115-1,120 ถัดไป 1,130-1,135 จุด
 
 